ኣብ ጀልባ ዘሎ ሰብኣይ፡ሕራይ። ካርሎስን ጃሲታን፡ ኣብ ማእከል ባሕሪ ኣብ ሓደጋ ንዘለው ስደተኛታት ንምሕጋዝ ጻውዒት ስልኪ ሃንደበታዊ ሓደጋ እናተቐበሉ ብወለንትኦም ዝሰርሑ ሰባት እዮም። "ቴሌፎን ይድወለና። ዘለውሉ ኩነታት ሓቲትና ምስቶም ሓለውቲ ገምገም ባሕሪ ነራኽቦም። ካብዚ ወጻእ ካልእ ኣይንገብርን" ይብል ካርሎስ። ኣብታ ጀልባ፡ 79 ደቂ ተባዕትዮ፣ ሓሙሽተ ደቂ ኣንስትዮን ሸውዓተ ህጻናትን ዝርከቡዎም 91 ሰባት ከም ዝነበሩ ፈሊጦም። "ጀልባና ጠፊኣ፤ ዘድሕነና ንደሊ። በጃኹም" ይብል እቲ ኣብታ ጀልባ ዘሎ ሰብኣይ። እታ ጀልባ ኣብ ውሽጢ ዓለምለኻዊ ባሕሪ - ዞባ ሊቢያ ከም ዘላ ምስ ፈለጡ፡ ኣብቲ ከባቢ ናብ ዘለው ሰበ ስልጣን ሊብያ ቴሌፎን ደዊሎም፣ መልእኽቲ ጽሑፍ'ውን ብኢሜይል ልኢኾም። ግን ዝምልስ የለን። ናብ ሽዱሽተ ዝተፈላለዩ ቑጽርታት ቴሌፎን ደዊሎም። ድሓር፡ ናብ ሓላፊ ሓለውቲ ገምገም ባሕሪ ሊብያ ኮሎኔል መስዑድ ዓብዱል ሳማድ ደዊሎም። ክሳብ 2014፡ ሓለውቲ ገምገም ባሕሪ ማልታን ጥልያንን ብሕብረት ኤውሮጳ እናተሓገዙ፡ ኣብ ሜድትራኒያን ህይወት ናይ ምድሓን ስራሕቲ ይሰርሑ ነይሮም። ኣብ ኤውሮጳ ፖለቲካዊ ኣፈላላይ ክፍጠር ምስ ጀመረ ግን፡ ብኣማኢት ኣሽሓት ዝቑጸሩ ስደተኛታት ናብ ኤውሮጳ ክሰግሩ ጀሚሮም፤ እቲ ሕብረት 100 ሚሊዮን ዶላር በጂቱ ዓቕሚ ሓለዋ ገምገም ባሕሪ ሊብያውያን ከዕቢ ጀሚሩ። መግለጺ ስእሊ, ምስሊ ካርሎስን ኣብታ ጀልባ ኯይኑ ዝድውል ሰብኣይን ጃሲንታን ካርሎስን ረብሪቦም። እቶም ኣብ ሊብያ ዘለው ሰበ ስልጣን ንክምልሱ ጸቕጢ ክገብሩ ኣብ ጥልያን ናብ ዘሎ ማእከል ምድሓን ባሕሪ ደዊሎም። እቲ መልእኽቲ ጽሑፍ ከም ዝበጽሖም እኳ እንተገለጹ እቲ ህይወት ዘድሕን ጉጅለ ናብቶም ኣብ ሓደጋ ዘለው ስደተኛታት ይኸይድ ብዛዕባ ምህላው ግን ዝኾነ ዓይነት ሓበሬታ ክህቡዎም ኣይደለዩን። ዳግም ካብታ ጀልባ ቴሌፎን ተደዊሉ። እቲ ሰብኣይ፡ ኣብቲ ዘለውሉ ጸልማት ህሞት ኮይኑ ጭላንጭል ብርሃን ክርኢ እንተኸኢሉ ይሓቱዎ። ኣብ ጀልባ ዘሎ ሰብኣይ፡ በይንና ኢና። ጃሲንታ፡ ሕራይ። መን ምዃንካ ክትነግረኒ'ዶ?
